
RAMADHAN BULAN PEMBEBASAN 

Hadhrat Maulana Muhammad Zakariyya Kandahlawi Rahmatullah ‘Alaih telah 
menukilkan, daripada Hadhrat Abu Sa’id Al-Khudri Radhiyallahu ‘Anhu meriwayatkan 
bahawa Hadhrat Rasulullah Shallallahu ‘Alaihi Wasallam telah bersabda: 

“Sesungguhnya setiap hari siang dan malam pada bulan Ramadhan, Allah Tabaraka 
Wa Ta’ala membebaskan begitu banyak sekali Ruh-ruh daripada Api Neraka, dan 
pada setiap orang Islam, pada setiap hari siang dan malam, doanya pasti akan 
diterima.” [At-Targhib & Fadhilat Ramadhan] 



PENGAJARAN HADITS 

A da dinyatakan di dalam Hadits-hadits bahawa permohonan doa daripada orang- 
A* t\ orang yang berpuasa adalah Mustajab. Dalam sebuah Hadits ada menyatakan 
Ybahawa doa diterima sewaktu Ifthar berbuka puasa tetapi pada ketika itu, manusia 
sibuk dengan makanan sehingga kebanyakan dari kalangan kita yang mengabaikan peluang 
ini. Doa Ifthar yang masyhur ialah: 

“Ya Allah, keranaMu daku berpuasa, kepadaMu daku beriman, dan kepadaMu daku 
bertawakkal berserah diri dan daku berbuka dengan rezeki yang datang 

daripadaMu.” 

‘Abdullah Ibni ‘Amr Radhiyallahu ‘Anhu pernah membaca doa berikut ketika berbuka 
puasa: 

“Ya Allah, daku memohon kepadaMu melalui Rahmat yang luas yang merangkumi 
segala sesuatu agar Dikau mengampuniku.” 

Di dalam setengah kitab, diberitahu bahawa Rasulullah Shallallahu ‘Alaihi Wasallam 
pernah membaca: 

“Wahai Dikau yang mempunyai kurniaan yang luas, ampunilah daku.” 

Banyak lagi doa yang dikaitkan dengan waktu Ifthar berbuka puasa tetapi tidaklah 
ditetapkan yang mana satu. Inilah ketikanya doa seseorang itu dimakbulkan, kemukakanlah 
segala hajat di hadapan Allah Subhanahu Wa Ta’ala khasnya di bulan Ramadhan sama ada 
di siang atau di malam hari kerana doa setiap orang Islam pasti akan diterima Allah. 

Bulan Ramadhan yang padanya diturunkan Al~Quran, menjadi petunjuk bagi sekalian manusia dan menjadi 
keterangan-keterangan yang menjelaskan petunjuk dan menjelaskan perbezaan antara yang benar dengan yang 
salah, oleh itu sesiapa dari antara kamu yang menyaksikan anak bulan Ramadhan atau mengetahuinya maka 
hendaklah dia berpuasa bulan itu dan sesiapa yang sakit atau dalam Musafir maka bolehlah dia berbuka, 
kemudian wajiblah dia berpuasa sebanyak hari yang ditinggalkan itu pada hari-hari yang lain, dengan ketetapan 
yang demikian itu Allah menghendaki kamu beroleh kemudahan dan Dia tidak menghendaki kamu menanggung 
kesukaran, dan juga supaya kamu cukupkan bilangan puasa sebulan Ramadhan, dan supaya kamu membesarkan 
Allah kerana mendapat petunjukNya, dan supaya kamu bersyukur. [2:185] 

Biro Dakwah Amar Maarul Nahi Munkar, Masjid Jamek Kampung Nakhoda mengueapkan: 

Jamek Kampung Nakhoda, Jalan Nakhoda Tengah, 68100 Batu Caves, Selangor Darul Ehsan dengan kerjasama 

ALLAH BUKANLAH ‘ARADH, 
BUKAN JISIM DAN BUKAN JAUHAR 

Imam Abu Hafsh ‘Umar Najmuddin Ibni Muhammad Ibni Ahmad An-Nasafi Al-Hanafi Al-Maturidi 
Rahmatullah ‘Alaih (w.537H/l 142M), di dalam kitabnya ‘Aqaid An-Nasafi telah berkata: 

“Maka alam itu dengan sekalian sukunya Muhdats jua, kerana ia sekalian A’yan dan A’radh. Maka 
A’yan itu yang baginya berdiri dengan adanya. Ia itu adakalanya Murakkab seperti Jisim, atau tiada 
Murakkab seperti Jauhar iaitu suku yang tiada bersuku iaitu Jauhar. Bermula A’radh itu yang tiada berdiri 
baginya dengan adanya, dan diadakan ia pada segala Jisim dan segala Jauhar, seperti segala warna, pada 
segala keadaan, dan pada segala citarasa makanan dan segala bau.” 

“Bermula, Yang Mengadakan yakni Yang Membaharui bagi alam ini iaitu Allah, Yang Esa, Yang Sedia, 
Yang Hidup, Yang Kuasa, Yang Maha Tahu, Yang Mendengar, Yang Melihat, Yang Menghendaki, Yang 
Berkehendak. Bukan Dia ‘Aradh, dan bukan Dia Jisim, dan bukan Dia Jauhar, dan tiada dirupakan dan 
tiada dapat dihinggakan dan tiada dapat dibilang yakni tiada lebih daripada Esa, dan tiada bersetengah dan 
tiada bersuku, dan tiada bersusun, dan tiada berhingga dan tiada dapat diperikan dengan “Apa”, dan tiada 
dengan “Betapa”, dan tiada Dia bertempat pada suatu tempat, dan tiada berlaku atasNya suatu masa pun, 
dan tiada menyerupai Dia suatu pun, dan tiada keluar daripada ‘UmuNya dan QudratNya suatu apa pun.” 



tokoh islam FATIMAH AZ-ZAHRA 



Fatimah Radhiyallahu ‘Anha merupakan anak 
perempuan Rasulullah Shallallahu ‘Alaihi Wasallam 
yang keempat dan yang paling bongsu. Beliau akan 
menjadi ketua bagi para wanita di Syurga. Beliau 
dilahirkan pada tahun pertama Dakwah Islam ketika 
Baginda Shallallahu ‘Alaihi Wasallam berusia 41 
tahun. Adalah diriwayatkan bahawa nama Fatimah yang 
bermaksud selamat dari api, telah diwahyukan oleh 
Allah Subhanahu Wa Ta’ala. Ketika usianya lebih 
kurang 15 tahun pada tahun kedua Hijrah, beliau telah 
dikahwinkan dengan ‘Ali Ibni Abi Thalib dan tinggal 
bersama-samanya, di mana ketika itu Ali berusia 21 
tahun. Rasulullah Shallallahu ‘Alaihi Wasallam amat 
mengasihi Fatimah di antara semua anak-anak 
perempuan Baginda yang lain. Apabila Baginda keluar 
dalam sesuatu perjalanan, beliaulah yang terakhir akan 
berpisah dari Baginda dan apabila Baginda kembali 
dari perjalanan, rumah Fatimah adalah rumah yang 
pertama sekali akan Baginda kunjungi. 

Apabila ‘Ali Radhiyallahu ‘Anhu bemiat untuk 
berkahwin dengan anak perempuan Abu Jahal, Fatimah 
merasa amat dukacita lalu mencurahkan 
kedukacitaannya itu kepada Rasulullah Shallallahu 
‘Alaihi Wasallam. Rasulullah Shallallahu ‘Alaihi 
Wasallam berkata kepada ‘Ali, “Fatimah adalah 
sebahagian daripadaku, sesiapa yang melukakannya 
maka bererti dia telah melukakan daku.” Maka ‘Ali pun 
segera membatalkan niatnya untuk berkahwin lain 
semasa hayat Fatimah. 



Fatimah Az-Zahra bukan sekadar hanya puteri 
kepada Rasulullah Shallallahu ‘Alaihi Wasallam, 
namun beliau juga mempakan orang kepercayaan 
Rasulullah Shallallahu ‘Alaihi Wasallam. Beliau 
memiliki keperibadian yang sabar dan penyayang 
serta tidak pernah melihat atau dilihat oleh sebarang 
lelaki yang bukan Mahramnya. Rasulullah pernah 
berkata, “Fatimah merupakan bidadari yang 
menyempai manusia.” 

Adapun lebih kurang 6 bulan selepas Rasulullah 
Shallallahu ‘Alaihi Wasallam wafat, Fatimah telah 
jatuh sakit. Pada suatu hari, beliau berkata kepada 
pembantunya, “Aku hendak mandi, siapkanlah air 
untukku.” Kemudian, beliau pun mandi dan menukar 
pakaiannya, kemudian beliau mahu supaya katilnya 
ditempatkan di tengah-tengah bilik itu. Setelah itu, 
beliau pun berbaring di atas katil tersebut dengan 
mukanya mengadap ke arah Qiblat manakala tangan 
kanannya berada di bawah pipi kanannya, Lalu 
berkata, “Aku akan meninggal dunia sekarang.” 

Sejums kemudian, beliau pun menghembuskan 
nafasnya yang terakhir pada malam Selasa 3 
Ramadhan tahun 11 Hijrah ketika berusia 27 tahun. 
Dari pernikahannya dengan ‘Ali Ibni Abi Thalib, 
beliau telah melahirkan 6 orang anak, 3 lelaki dan 3 
perempuan iaitu Hassan dan Hussain, Zainab dan 
Ummu Kaltsum, manakala Ruqayyah dan Muhassan 
telah meninggal dunia ketika masih kecil. 

FADHILAT RAMADHAN 



Abul-Laits meriwayatkan dengan sanadnya dari Abu Hurairah Radhiyallahu 
‘Anhu berkata, Rasulullah Shallallahu ‘Alaihi Wasallam bersabda, 

“Ummatku diberikan oleh Allah pada setiap bulan Ramadhan 
dengan lima perkara yang tidak diberikan kepada ummat-ummat yang 
sebelumnya. 1) Bau mulut orang yang berpuasa adalah lebih harum di sisi 
Allah dari bau kasturi. 2) Malaikat memintakan keampunan untuk orang 
yang berpuasa hingga berbuka. 3) Syaitan-syaitan yang jahat dibelenggu 
sehingga mereka tidak bebas sebagaimana kebiasaannya. 4) Allah 
menghias Syurga setiap hari dan berfirman: “Hampir para hambaKu yang 
Shalih bebas dari keberatan dan gangguan dan kembali kepadamu.” 5) 
Allah mengampunkan mereka pada akhir malam Ramadhan. Ditanya: “Ya 
Rasulullah, apakah itu Lailatul-Qadar?” Jawabnya: “Bukan, tetapi 

seorang buruh dibayar upahnya apabila telah selesai pekerjaannya.” 



[Tanbihul-Ghatilin] 



